سەرچەوەگە ئەرا ئاژانس شەفەق نیوز وت: سێ کریکار گیانیان لەدەس دان و کریکاریگ زەخمدار بوین، لە ئەنجام رمیان تاوەریگ لە پڕۆظەی نیشتەجیبوین "دەروو سیتی" لە گەڕەک ڕاپەڕین لە سلێمانی.
پەیامنێر ئاژانس شەفەق نیوز لە سلێمانی وت: تیمەیل رزگارکردن رەسینە شوین رویداوەگە، و وەگورەی شمارەیل سەرەتایی، سێ کریکار گیانیان لەدەسدانە، و چوارەمەگە ک زەخمدار بوی، ئەرا خەسەخانەی شار بریا.
وتیش: تا ئیسە ناسنامەی کریکارەیل ئاشکرا نەکریاگە، و لێکۆڵینەوە ئەرا رەسین وە بندروس رویداوەگە وەردەوامە.
